**Ο\_Ε.IΙ.6\_1: ΟΔΗΓΙΕΣ ΣΥΜΠΛΗΡΩΣΗΣ**

**ΔΕΛΤΙΟΥ ΔΗΛΩΣΗΣ ΕΠΙΤΕΥΞΗΣ ΔΕΙΚΤΩΝ ΠΡΑΞΗΣ (ΔΔΕΔΠ)**

**ΤΜΗΜΑ Α. ΓΕΝΙΚΑ ΣΤΟΙΧΕΙΑ ΠΡΑΞΗΣ**

Όλα τα πεδία του Τμήματος Α συμπληρώνονται αυτόματα από το ΟΠΣ με βάση το ΤΔΠ, εκτός από τα παρακάτω:

**Έχει επιτευχθεί η τελική τιμή του/των δείκτη/ων:** Οι επιλογές είναι ΝΑΙ/ΌΧΙ. Το «ΝΑΙ» επιλέγεται μόνο όταν έχουν επιτευχθεί οι τελικές τιμές *όλων των δεικτών* της Πράξης (εκροών/αποτελεσμάτων) ανεξάρτητα αν έχουν επιτευχθεί οι στόχοι.

**Στοιχεία Συντάξαντα Δελτίου (Υπεύθυνου Πράξης):** Ο δικαιούχος συμπληρώνει όλα τα σχετικά πεδία.

**Ημερομηνία Αναφοράς:** Συμπληρώνεται αυτόματα από το ΟΠΣ, με βάση την ημερομηνία δημιουργίας του ΔΔΕΔΠ, στην οποία αναφέρονται τα υποβληθέντα σωρευτικά δεδομένα δεικτών και συμμετεχόντων.

**ΤΜΗΜΑ Β. ΠΡΟΟΔΟΣ ΕΠΙΤΕΥΞΗΣ ΔΕΙΚΤΩΝ ΠΡΑΞΗΣ**

**Β.1 ΕΠΙΤΕΥΞΗ ΔΕΙΚΤΩΝ ΠΡΑΞΗΣ**

**Προτεραιότητα, Ταμείο, Ειδικός στόχος, κωδ. Ειδικού στόχου, κωδ. δείκτη, είδος δείκτη, ονομασία δείκτη, μονάδα μέτρησης, κατηγορία περιφέρειας, τιμή στόχος (από ΤΔΠ) :**προκύπτουν αυτόματα από το ΟΠΣ με βάση το ισχύον Τεχνικό Δελτίο Πράξης.

**Επιτευχθείσα τιμή έως την ημερομηνία αναφοράς:** Ο δικαιούχος συμπληρώνει την επιτευχθείσα τιμή που λαμβάνει ο δείκτης *σωρευτικά* μέχρι την ημερομηνία αναφοράς του παρόντος Δελτίου(η στήλη 7 αφορά όλα τα Ταμεία).

**Τεκμηρίωση Επίτευξης/ Αιτιολόγηση Αποκλίσεων - Προβλήματα:** Ο δικαιούχος τεκμηριώνει τις επιτευχθείσες τιμές δεικτών, οι οποίες έχουν υπολογιστεί με βάση τη μέθοδο μέτρησης όπως προκύπτει από το Δελτίο Ταυτότητας Δείκτη, επισυνάπτοντας σχετικό υλικό. Όσον αφορά στην τεκμηρίωση της επίτευξης των τιμών δεικτών σημειώνεται ότι για τους δείκτες οι οποίοι υπολογίζονται με βάση απογραφικά δελτία, δεν απαιτείται επισύναψη σχετικού υποστηρικτικού υλικού.

Επίσης αιτιολογεί τις ενδεχόμενες αποκλίσεις και καταγράφει τα προβλήματα που δεν έχουν αντιμετωπιστεί και έχουν επιπτώσεις στην επιτευχθείσα τιμή του δείκτη, καθώς και ενδεχόμενες διορθωτικές ενέργειες που έχει σχεδιάσει ή αναλάβει. Σημειώνεται ότι σε περίπτωση όπου το υλικό τεκμηρίωσης έχει ήδη υποβληθεί, ο δικαιούχος θα παραπέμπει στο πεδίο αρχικής υποβολής. Το πεδίο 11 αφορά αιτιολόγηση αποκλίσεων/ προβλήματα τόσο σχετικά με τους στοχοθετημένους (στο πλαίσιο της πρόσκλησης) δείκτες όσο και σχετικά με τους μη στοχοθετημένους κοινούς δείκτες συμμετεχόντων

Ειδικότερα, για τη συμπλήρωση των τιμών του δείκτη αποτελεσμάτων ΕΕCR03, o δικαιούχος θα πρέπει να ακολουθήσει τις οδηγίες της ΔΑ/ΕΦ για να συλλεχθούν τα αντίστοιχα δεδομένα από τους αρμόδιους φορείς, και σύμφωνα με τα όσα ορίζονται στο αντίστοιχο ΔΤΔ. Οποιαδήποτε καθυστέρηση στη συλλογή δεδομένων η οποία δεν επιτρέπει την καταχώρηση τιμών στο δείκτη, θα πρέπει να αναφέρεται στο πεδίο 11.